o
VIRON PASTORIT AREENALLA
Tervehdys täältä TV7:n studiosta.
Elämme mahdollisuuksien ajassa.
Olemme ehkä satojen kilometrien päässä toisistamme,
silti tuntuu, että voisin sinua kätellä.
Olohuoneisiimme tulee niin paljon mahdollisuuksia.
Kaukosäätimelllä valitsemme, mitä haluamme katsoa.
Niin on myös elämässä. Meidän valinnoistamme riippuu,
mitä elämäämme tulee.
Seuraavan puolituntisen vietämme yhdessä "Viron pastorit areenalla"
ohjelmassa. Olen Gunnar Kotiesen Rakvere Karmeli seurakunnasta.
Haluan jakaa teille kokemuksiani.
En ole kertomassa sinulle, mitä sinun pitää tehdä.
Olen huomannut, että tuhansien vuosien aikana kirjoitettu
Jumalan Sana koskettaa aidosti ja rehellisesti minua.
Sitä ei kukaan tuo väkisin elämääni vaan avaan itse sille sydämeni.
Pyydän Jumalaa puhumaan minulle Sanansa kautta.
Olen hämmästynyt, kuinka se joka päivä koskettaa minua.
Kuulun yhteen nuorten miesten ryhmään.
Itse en ole se nuori mies, mutta muut ovat nuoria.
Kun joku miehistä saa Raamatusta, jonkin itseä koskettavan kohdan,
hän jakaa sen meidän toisten kanssa Facebookissa.
On hienoa nähdä, kuinka Sana koskettaa meitä kaikkia.
Se koskettaa opiskelua, työelämää, perhe-elämää, ihan kaikkea.
Joku sanoi joskus osuvasti, että Raamattu on kuin käyttöohje,
joka on annettu ihmiselle.
Kun ostat uuden teknisen laitteen, et osaa sitä käyttää
ellet ensin tutustu käyttö- ohjeeseen.
Minä otan käyttöohjeen esiin usein vasta sitten, kun olen pulassa.
Jotain on jo mennyt rikki. Sitten vasta luen, mitä olisi pitänyt tehdä.
Kun viimeksi ostimme yhden laitteen kotiin,
luin ohjeet kaksi kertaa läpi. Sitten kokosin sen ohjeiden mukaan.
Nyt olemme sitä vuoden käyttäneet ja se toimii hienosti.
Miten on sinun elämäsi laita?
Hienoa, että Jumalan Sana ei ole ohje vain pastoreille vaan kaikille.
Johtajille, työntekijöille, vanhemmille, lapsille...
Tänään haluan jakaa Jumalan Sanasta minulle tärkeitä ajatuksia.
Meidän menneisyys pyrkii määräämään meidän tulevaisuuden.
En ollut koulussa suosittu vaan pikimminkin se,
jota toiset kiusasit. Päätin, että se loppuu.
Puolustin itseäni ja kostin epä- oikeudenmukaisuudet kiusaajilleni.
Vaikka minusta ei enää puhuttu pahaa, silti menneisyys
pyrki vaikuttamaan tulevaisuuteen.
Mikä on tulevaisuus? Kaikki unelmoimme jostain.
Käyn kouluissa puhumassa riippuvuuksista ja tulevaisuudesta.
Välillä kysyn nuorilta: Unelmoitteko jostain?
Suurin osa nostaa käden ja sanoo: Kyllä.
Oletteko unelmoineet onnettomasta elämästä?
Kauheasta puolisosta ja kurjasta kodista?
Ei. Me unelmoimme siitä, että minulla menee hyvin.
Minulle ei käy niin kuin vanhemmilleni.
Kun katsomme ympärillemme, näemme, ettei ole paljon ihmisiä,
joiden unelmat ovat toteutuneet.
Itse olen unelmoija. Jo nuorena kysyin Jumalalta,
onko jotain, mitä voin itse tehdä, jotta unelmani toteutuisivat.
Ne olivat hyviä unelmia, Raamatun mukaisia unelmia.
Olen oppinut jotain ja haluan sitä jakaa.
Kerron teille yhdestä lapsuuuden surullisesta kokemuksesta.
Äidin kanssa menimme yhden iäkkään naisen luo kylään.
Minusta hän oli elämässään onnistunut.
Hän oli paljon saavuttanut. Hän oli positiivinen, kohtelias, hyvä.
Pidin hänestä. Hän oli vähän yli 80-vuotias.
Juttelimme hänen kanssaan. Muistan, kuinka hän sanoi:
Jos voisin saada uuden alun, tekisin kaiken toisin.
Minusta se tuntui kummaliselta.
Miksi niin? Minusta hänellä oli hyvä elämä.
Hänen kanssaan oli hyvä olla ja hän antoi minulle aina huomiota.
Elämänsä lopulla hän ei ollut tyytyväinen elämäänsä.
Ajattelin, etten halua elää 80- vuotiaaksi antaen
kaiken ajan, rahan ja innon johonkin ja sitten todeta
haluankin jotain muuta. Se ei enää onnistu, elämä on lopussa.
Jumalan Sana opettaa meitä monin tavoin, kuinka voimme elää toisin.
Hesekielin kirjassa on paljon mielenkiintoisia profetioita,
monet jättävät sen väliin arvaten etteivät ymmärrä sitä.
Ymmärtämiseksi tarvitaan nöyrä sydän. Pyydä Jumalaa puhumaan.
Hes. 18:1-3 Minulle tuli tämä Herran sana:
Mikä teidän on, israelilaiset? Teidän maassanne hoetaan sananpartta:
Isät söivät raakoja rypäleitä, lasten hampaita vihloo.
Niin totta kuin elän, sanoo Herra Jumala,
tätä sananpartta ei yhdenkään israelilaisen enää pidä lausua.
Ajattelin, että Jumala sanoi isien syövän raakoja rypäleitä...
Se tarkoittaa sitä, että eilinen vaikuttaa huomiseen päivääni.
Tämän päivän psykologia niin opettaakin.
Se millainen huominen on, alkaa minun eilisestä päivästä.
Jossain määrin olen samaa mieltä.
Meillä on taustamme ja kokemuksemme.
Tiedättekö, mitä Paavali sanoi?
Hänellä oli melkoinen eilinen.
Sitten tuli yksi päivä. Se päivä on tänään.
Siksi hän kirjoittaa korinttolaisille: Nyt on pelastuksen päivä.
Hän sanoo, nyt on otollinen aika.
Miksi niin? Kun tänään teen oikeita päätöksiä,
ei eilinen enää vaikuta samalla tavalla huomiseen.
En tiedä, missä olet elämässäsi. Kun katsot elämääsi taaksepäin,
oletko tyytyväinen siihen, missä olet?
Voitko kiittää Jumalaa siitä, olla tyytyväinen ja vakuuttunut,
että Jumalakin on tyytyväinen. Kun niin on, ole kiitollinen.
Ole silti aktiivinen. Ymmärrä, että huomisen taisteluita, et voi
perustaa eilisen voittoihin.
Mikä eilen onnistui, ei huomenna toimi enää samoin.
Tänään minun tulee tehdä viisaita päätöksiä.
Miten sinulla on? Ehkä menneisyytesi on täynnä
huonoja kokemuksia, joista ei tekisi mieli puhua.
Niistä puhumiseen menisi kolme päivää.
Silti on hyvä jonkun kanssa niistä puhua.
Tee tänään hyviä päätöksiä.
Jos et ole antanut elämääsi Jeesukselle, tänään on se päivä.
Jos olet sen jo tehnyt, mutta olet tehnyt vääriä valintoja..
Olet ajatellut, että voit istua vaan sohvalla televisiota katsellen.
Joku rukoilee TV7 kanavalla ja heti elämäsi muuttuu.
Niin ei ole tapahtunut. Tiedät, että sinun pitää muuttua.
Ihmissuhteissa, työasioissa tai suhtautumissa.
Tänään on se päivä.
Haluan jakaa yksinkertaisen työkalun: tulevaisuuden pyörän.
Kuinka suunnittelen elämääni? Kuinka unelmani totetuvat?
Kuinka Jumalan paras tahto voisi toteutua elämässäni?
Polkupyörässä on kaksi pyörää. Etu- ja takapyörä.
Ensimmäinen pyörä on tärkeä. On tärkeää tietää, mihin lähden.
Monet ihmiset haluavat olla onnellisia.
He eivät tiedä, mitä tehdä. He odottavat, että jotain tapahtuisi.
Elämässä pitää olla päämäärä, johon pyrin.
En ehkä tiedä, mitä teen 50 tai 20 vuoden päästä.
Aamulla voin tietää, mikä on tälle päivälle parasta,
mitä voin tänään tehdä.
Johtamiskoulutuksessa tätä opetetaan.
Johtamiskulttuuri on pitkälti peräisin Jumalan Sanasta.
Sananlaskuissa sanotaan: Eteenpäin olkoon katseesi luotu.
Virossa on tapana sanoa, kun asiat on ihan sekaisin:
Niin kuin Jumala johdattaa. Sitähän ei koskaan tiedä, miten.
Niinhän se ei ole. Raamatun ensimmäisessä kirjassa
ihmiset tekivät syntiä. Jumalalla oli heti suunnitelma.
Hän sanoi, oikeaan aikaan lähetän Poikani.
Meni jonkun aikaa ja se tapahtui.
Jumala askel askeleelta toteutti suunnitelmansa.
Minun elämässäni on ollut aikoja, jolloin en ole tiennyt,
missä suunnassa liikkua. Silloin olen kysynyt toisilta neuvoa:
Mitä minun sinusta tulisi tehdä? Olen nöyrtynyt ja saanut avun.
Yksi pyörä on siis suunta, mihin haluan mennä.
Lapsena koitin ajaa yhdellä pyörällä. Usein kaaduin.
Ei riitä vain elämän suunnasta.
Minusta tulee johtaja, rehtori, liikemies, pastori tai joku muu.
Se onkin yhdellä pyörällä ajamista.
Ikään kuin sirkustaiteilija. Sitä ei kauan jaksa.
Tarvitaan toinen pyörä. Sen nimi on: Kuinka lähden?
Puhutaan arvoista. Löydämme ne Raamatusta.
Jumala kohtasi Paavalin Damaskoksen tiellä.
Jeesus ilmestyi hänelle ja kertoi, että hänet oli kutsuttu
julistamaan evankeliumia pakanoille. Hänellä oli "Mihin?"-pyörä,
mutta hän oli erämaassa ja vietti aikaa Jumalan kanssa,
jotta saisi tietää, kuinka sitä tehdä.
Millaiset arvot ja ominaisuudet vievät päämäärään?
Jeesuksella oli vähän toisin.
Jo pienenä oli "Kuinka?"-pyörä kunnossa.
Arvot olivat paikallaan. Hän oli yllättynyt,
kun vanhemmat etsivät häntä eivätkä ymmärtäneet,
että hän on Isänsä temppelissä.
Ajan mittaan konkretisoitui suunta.
Hän kertoi opetuslapsille menevänsä Jerusalemiin,
jossa Hänet ristiinnaulitaan.
Sinulla voi olla toinen pyöristä kunnossa,
mutta tärkeää on, että sinulla on molemmat pyörät.
Olin sellainen poika, jolla joskus oli pyörän kumit tyhjänä.
En viitsinyt niitä korjata tai pumpata. Ajoin pelkillä vanteilla.
Asfaltilla vielä meni, mutta sora- tiellä se oli kivuliasta menoa.
On tärkeää, tietää mihin menen ja mitä haluan saavuttaa.
On tärkeää tietää, kuinka sen saavutan.
Jumalan Sanan arvomaailman tunteminen.
"Mihin"-pyörään tarvitaan pyöränkumi.
Se on ihmiset, joiden kanssa lähden.
Jos voisimme itse valita ihmiset, tekisimme heti sopivan listan.
On ihmisiä, jotka voimme valita. Valitsin puolisoni.
Useimpia ihmisiä elämässäni en voi valita.
Minun tulee oppia toimeen tulemaan niiden ihmisten kanssa,
jotka ovat elämässäni.
Käyn koulussa puhumassa arvoista.
Kysyn nuorilta: Saitteko valita vanhempanne?
Saitko kotiisi katalogin, josta valita uusi äitimalli?
Kokeile kotonasi 14 päivää. Niin se ei käy.
Voit valita, millainen vanhempi sinusta tulevaisuudessa tulee.
Mihin lähdetkin, lähdet sinne aina ihmisten kanssa.
Jos laitat ihmiset sivuun ja yrität yksin päästä päämäärään,
parhaimmillaankin se on puu- pyöräisillä vankkureilla ajamista.
Epämukavaa sinulle ja kivuliasta kaikille muille.
Kun tiedät, mihin olet menossa, katso ihmisiä ympärilläsi.
Opi arvostamaan ja rakastamaan heitä.
Näe heissä Jumalan paras.
Jeesus tiesi, mihin oli menossa ja lähti sinne opetuslasten kanssa.
Kirkossa näemme opetuslasten kuvat. He ovat pyhiä apostoleja.
He olivat tavallisia kalamiehiä, joilla oli hyvät ja huonot päivät.
Jeesus päätti nähda heissä parhaimman.
Toinen pyörä: Kuinka lähden?
Mikä on sen pyörän kumi? -Mahdollisuudet.
Olin kerran varhain aamulla Tallinnan lentokentällä.
Uni haihtui, kun näin siellä mielenkiintoisen tekstin.
Amerikkalainen ralliajaja Bobby Unser, kolminkertainen Indianapolisin voittaja,
on sanonut: Menestys on siellä, jossa kohtaavat
valmistelu ja mahdollisuudet.
Minulla on "arvo-pyörä" kunnossa.
En ole valmis maksamaan, mitä hintaa tahansa.
Pidän kiinni arvoistani.
Ehkä tavoitteena on tulla huippu-urheilijaksi,
mutta perhe ei saa siitä kärsiä.
Ehkä tavoitteeni on olla paras liikemies kaupungissa,
mutta pidän kiinni siitä, että olen lasten kanssa iltaisin.
Minulle on tärkeää, että lapsilla on vanhemmat läsnä.
Laitetaan tähän pyörään kumi. Se on mahdollisuudet.
Minä teen valmistelut, mutta olen nähnyt,
kuinka Jumala antaa mahdollisuudet. Raamattu kuvaa sitä hyvin
Uudessa Testamentissa. Siellä on kaksi aikaa kuvaavaa sanaa.
Toinen on kronos, joka kuvaa ajankulkua.
Toinen sana on kairos.
Se tarkoittaa Jumalan antamaa ainut- laatuista hetkeä elämässä.
On tärkeää oppia näitä hetkiä käyttämään.
Kun kohtaan jonkun yllättäen totean, että kiva nähdä sinua.
Eräs nainen kertoi, kuinka oli käynyt kangaskaupassa ja
iloinnut hyvästä asiakaspalvelusta.
Myyjä sai ostajan kokemaan, että hänestä välitetään.
Myyjä hymyili ja oli ystävällinen.
Kun hän tästä kertoi, selvisi, että myyjä on seurakunnastamme.
Tällä ihmisellä oli mahdollisuus tehdä hyvää ja hän teki sitä.
Jos en olisi huomannut elämässäni tiettyjä mahdollisuuksia,
ajelisin tulevaisuuteni puoleen tyhjillä renkailla.
Jotain saisin aikaan, mutta se olisi vaivalloista.
On varmasti myös tilanteita, jotka on jäänyt käyttämättä.
Muistatko, mistä aloitimme?
Jumalan Sana on meille ohjekirjaksi.
Ei vaan siksi, että jotenkin Taivaaseen päästä,
jottei päätyisi helvettiin vaan jotta voisimme elää täysipainoista elämää
ja käyttäisimme koko potentiaalin, minkä Jumala meihin on pannut.
Silloin toisetkin sen näkevät. Kuinka he muuten näkisivät,
että Jumala on olemassa ja on oikeasti hyvä?
Luukas oli lääkäri ja älykäs ihminen. Pidän siitä, kuinka hän pani
tosiasiat kirjaan sellaisina kun ne olivat.
Apt. 10:38 luemme, mitä ihmiset sanoivat Jeesuksesta.
Hän vaelsi ympäri ja teki hyvää.
Se tarkoittaa, että Hän käytti mahdollisuuksia,
jotka hänen elämässään oli. Suurin osa ihmeistä ei ollut suunniteltuja.
Illalla tulee se ongelma eteen. Otanpa laastarin mukaan.
Nainen koski Häneen. Hän tunsi voiman siirtyvän ja pysähtyi.
Nainen olisi joka tapauksessa parantunut, sillä hän uskoi.
Jos Jeesus ei olisi pysähtynyt ja kysynyt, kuka minuun koski,
emme tietäisi koko tapahtumasta. Jeesus käytti tätä mahdollisuutta.
Se ei ollut vain Häntä varten vaan myös rohkaisuksi meille.
Mitä enemmän luen Raamattua ja elän Jeesuksen kanssa
sitä paremmin näen, että minulla on ainutlaatuinen elämä.
Kenenkään toisen ei pidä elää niin kuin minä.
Monet ovat aivan erilaisia kuin minä ja elävät aivan toisin.
Heillä on erilainen luonne. He puhuvat käsillä vähemmän kuin minä.
He ovat tyytyväisiä ja Jumala käyttää heitä.
Heidän unelmansa toteutuvat. Olen huomannut heistä,
että he tietävät päämääränsä. He arvostavat ihmisiä,
joiden kanssa menevät. Heillä on arvot kunnossa.
Heillä on selkeät arvot, joista eivät tingi.
He käyttävät Jumalan antamia mahdollisuuksia.
Luen vielä kerran Bob Unserin ajatuksen.
Menestys on siellä, jossa kohtaavat valmistelu ja mahdollisuudet.
Kuten Paavali sanoi, tänään on pelastuksen päivä.
Voi olla sanot: Olet nuori mies, mitä sinä elämästä tiedät.
Voi olla minulla on vähemmän elämänkokemusta kuin sinulla.
Omasta kokemuksesta tiedän, kun seuraat Raamatun periaatteita
ja sieltä löytämääsi opetusta on elämäsi tuloksekas.
Hebrealaiskirjeessä sanotaan: joka Jumalan tykö tulee, täytyy uskoa,
että Jumala on ja että hän palkitsee ne, jotka häntä etsivät.
Se mitä teet, on tuloksekasta.
Ehkä pidät minua intoilijana, joka haluaa myydä omat ideansa sinulle.
Sitä en todellakaan halua, mutta haluan rukoilla,
että Jumala voisi puhua sinun sydämellesi.
Juuri sillä tavalla kuin vain Hän voi.
Rakas Jumala, kiitos, että olet luonut meistä jokaisen.
Meillä on erilainen menneisyys, perimä ja sosiaalinen tausta.
Olet antanut meille elävän Henkesi.
Kun kohtaamme sinut, on meillä uusi tulevaisuus saatavilla.
Kiitos, ettet ole antanut meille unelmia maahan haudattavaksi
vaan toteutettaviksi. Haluamme rohkeasti pyytää,
ole meidän Jumalamme. Ole työmme johtaja ja Herra,
jotta saavuttaisimme sen päämäärän, joka sinulla on meille.
Olen kuvaillut tulevaisuuden polkupyörää.
Jokainen tarvitsee ehkä oman kuvansa.
Pyhä Henki kiitän, että puhut niille, jotka on avannut sydämensä.
Kiitos, että jatkat puhumista. Jeesuksen nimessä. Aamen.
On ollut hyvä olla yhdessä.
Vaikka meillä on etäisyyttä, olemme silti olleet lähellä toisiamme.
Jumala pystyy yhdistämään ihmiset kuvaruutujenkin takaa.
Se oli Viron pastorit areenalla ohjelma.
Toivon, että löydät oman tulevaisuuden pyöräsi
ja saavutat sen, miksi Jumala on sinut maailmaan tuonut.
Suomennos: Päivi Pitko